પ્રાપ્ત વિગતો મુજબ મોરબીમાં હાલમાં નવું અને જૂનું એમ બે બસસ્ટેન્ડ સ્ટેન્ડ આવેલાછે પરંતુ મોરબી શહેરની સૌથી મોટી વસ્તી જે ભાગમાં વસવાટ કરે છે તેવા સામાકાંઠા વિસ્તારમાં બસની કોઈ સુવિધા ન હોવાથી યુવા ભાજપ અગ્રણી અને મોરબી પાલિકના કારોબારી સમિતિના ચેરમેન જયરાજસિંહ જાડેજા દ્વારા છેલ્લા ઘણા સમયથી વિશાળ વસ્તીને સ્પર્શતા આ પ્રશ્ને રજૂઆત કરવામાં આવી રહી છે અને ટોચની નેતાગીરી સુધી આ મામલો ઉઠાવતા અંતે રાજકોટ એસ. ટી. ડેપો દ્વારા મોરબીના સામાકાંઠા વિસ્તારમાં ગેંડા સર્કલથી રાજકોટ સીધી જ બસ સેવા શરૂ કરવા લીલીઝંડી આપવામાં આવી છે.